"Misiunea agenţiilor de presă este de a relata faptele cât mai onest şi obiectiv posibil. Este o datorie de lungă durată, aşa cum o demonstrează AGERPRES, în cei 135 de ani de existenţă ai săi. Această misiune rămâne la fel de relevantă astăzi, într-o lume în care opiniile sunt din ce în ce mai polarizate, în care ştirile false sunt masive şi în care libertatea de exprimare este prea des atacată.
Relatarea faptelor este o sarcină solicitantă, care necesită prezenţa pe teren, angajamentul de a diversifica sursele pentru a se evita bazarea în exlusivitate pe declaraţii instituţionale, precum şi determinarea în vederea eliberării de orice prejudecată. (…)
Îngrijorarea constă în faptul că accesul la informaţii de calitate ar putea deveni din ce în ce mai limitat la o mică elită economică, în timp ce majoritatea oamenilor se bazează pe ştiri ieftine, dacă nu chiar pe ştiri false, care sunt întotdeauna accesibile în mod gratuit.
Cu toate acestea, rămân optimist în ceea ce priveşte rolul agenţiilor de presă, atât timp cât acestea rămân fidele misiunii lor, deoarece valoarea informaţiilor concrete, verificate şi contextualizate nu poate decât să crească în timp.
Jurnalismul este o profesie care are un viitor în era inteligenţei artificiale, pentru că munca de teren nu poate fi întreprinsă de maşini", a declarat pentru AGERPRES Fabrice Fries, directorul general al Agenţiei France Presse şi preşedintele Alianţei Europene a Agenţiilor de Presă.